Diari Oficial de la Generalitat Valenciana


Sumari del DOGV 2270, del 19-05-1994 (1994/831467)

ORDRE d'11 de maig de 1994, de la Conselleria d'Indústria, Comerç i Turisme, per la qual es regulen els horaris comercials excepcionals en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/05/11/(2)/dof/vci/html**

### Dades del document

Número de DOGV
:   2270

Data del DOGV
:   19-05-1994

Secció del DOGV
:   DISPOSICIONS GENERALS

Número del document
:   1994/831467


Data del document
:   11-05-1994

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

ORDRE d'11 de maig de 1994, de la Conselleria d'Indústria, Comerç i Turisme, per la qual es regulen els horaris comercials excepcionals en l'àmbit de la Comunitat Valenciana. [94/3261]  
El Decret 42/1994 de 21 de febrer del Consell, estableix el règim general dels horaris comercials que han de regir en l'àmbit de la Comunitat Valenciana, d'acord amb les bases per a la regulació de la matèria, contingudes en el Reial Decret Llei 22/1993 de 29 de desembre, i en aplicació del nivell de competència reconegut estatutàriament a la Comunitat Valenciana.  
L'article 4 de l'esmentat decret preveu la possibilitat d'autoritzar horaris excepcionals al règim general, i disposa que, mitjançant una ordre de la Conselleria d'Indústria, Comerç i Turisme, s'establirà el procediment que s'ha de seguir per a l'autorització d'aquests horaris excepcionals.  
En virtut d'açò, aquesta Conselleria d'Indústria, Comerç i Turisme  
ORDENA:  
Article primer  
1. Podran sol·licitar la concessió d'un horari excepcional al règim general, establert en l'article 1 del Decret 42/94, de 21 de febrer, els comerciants inscrits en el Registre General de Comerciants i de Comerç i els ajuntaments.  
Article segon  
1. La sol·licitud d'horari comercial excepcional s'ha de formular mitjançant una instància dirigida al director general de Comerç i s'ha de presentar en el servei territorial de comerç corresponent, almenys amb 20 dies d'antelació a la data per a la qual se sol·licita l'aplicació de l'horari excepcional.  
2. En les sol·licituds, s'hi ha d'expressar l'horari excepcional per al qual s'insta l'autorització i les causes justificatives de la petició.  
3. A les sol·licituds, s'hi han d'adjuntar les següents dades i documents:  
a) En les sol·licituds formulades per comerciants:  
- Denominació social o nom i cognom del sol·licitant, número d'identificació fiscal, adreça i, si escau, identificació del representant i acreditació del poder sobre la base del qui actua.  
- Establiment o establiments per als quals se sol·licita l'horari comercial excepcional, indicant-hi per a cadascun d'ells: nom o denominació comercial, adreça, superfície de venda i productes que comercialitza.  
- Còpia de l'última liquidació de l'impost d'activitats econòmiques.  
b) En les sol·licituds formulades per ajuntaments:  
- Certificat de l'acord de l'òrgan municipal competent que continga la descripció detallada de les activitats i/o establiments, i l'àmbit territorial al qual s'estén la sol·licitud.  
Article tercer  
1. Per a la resolució de les sol·licituds d'horaris comercials excepcionals es valoraran, en general, les peculiaritats sectorials, locals i temporals, i en particular, la localització de l'establiment i el grau d'equipament i serveis comercials circumdants, la densitat i distribució de la població i els seus hàbits de compra, la jornada de treball del consumidor, l'interès turístic i el tipus d'activitat i de venda de productes, entre altres circumstàncies.  
Per a aquest efecte establert en el paràgraf anterior es podrà demanar informe dels Ajuntaments afectats i també de qualsevol altre que s'estime convenient per a la resolució de l'expedient.  
2. La resolució de les sol·licituds que afecten establiments ubicats en més d'una província correspon al Director General de Comerç. En la resta dels casos la resolució correspondrà al Cap del Servei Territorial de Comerç corresponent.  
3. La resolució per la qual s'autoritza la pràctica d'un horari comercial excepcional fixarà el període a què s'estén.  
4. Transcorregut el termini de 20 dies, des de la presentació de la sol·licitud en forma, sense haver recaigut resolució expressa la pretensió s'entendrà desestimada.  
DISPOSICIONS FINALS  
Primera  
Es faculta la Direcció General de Comerç a dictar totes les disposicions que siguen necessàries per al desenvolupament i execució del que estableix aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 11 de maig de 1994  
El conseller d'Indústria, Comerç i Turisme,  
MARTÍN SEVILLA JIMÉNEZ


Còpia Permalink ELI